AIŠKINAMASIS RAŠTAS

Dėl Molėtų rajono savivaldybės tarybos 2017 m. vasario 23 d. sprendimo Nr. B1-12 „Dėl siūlymo Lietuvos Respublikos Vyriausybei nustatyti ir panaikinti Molėtų rajono savivaldybės gyvenamąsias vietoves, suteikti joms pavadinimus ir nustatyti teritorijų ribas“ pakeitimo

**1. Parengto tarybos sprendimo projekto tikslai ir uždaviniai**

Pagal pateiktas Lietuvos Respublikos vidaus reikalų ministerijos pastabas, teikiamas papildytas Molėtų rajono savivaldybės tarybos 2017 m. vasario 23 d. sprendimo Nr. B1-12 „Dėl siūlymo Lietuvos Respublikos Vyriausybei nustatyti ir panaikinti Molėtų rajono savivaldybės gyvenamąsias vietoves, suteikti joms pavadinimus ir nustatyti teritorijų ribas“ projektas. Siūlymo Lietuvos Respublikos Vyriausybei nustatyti Molėtų rajono savivaldybės gyvenamųjų vietovių teritorijų ribas pagal parengtą Molėtų rajono gyvenamųjų vietovių teritorijų ribų ir pavadinimų tvarkymo specialųjį planą tikslas yra nustatyti kaimų gyvenamųjų vietovių ribas, patikslinti seniūnijų ribas, pakeisti Molėtų miesto ribas, patikslinti gyvenamųjų vietovių pavadinimus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 34 punktas, Lietuvos Respublikos teritorijos administracinių vienetų ir jų ribų įstatymo 10 straipsnis, Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių 31.2 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Bus patikslintos Molėtų rajono gyvenamųjų vietovių teritorijų ribos, seniūnijų ribos, pakeista Molėtų miesto teritorijos riba, patikslinti gyvenamųjų vietovių pavadinimai.

Neigiamų pasekmių nėra.

**4. Priemonės sprendimui įgyvendinti**

Siūlyti Lietuvos Respublikos Vyriausybei nustatyti Molėtų rajono savivaldybės gyvenamųjų vietovių teritorijų ribas pagal Molėtų rajono gyvenamųjų vietovių teritorijų ribų ir pavadinimų tvarkymo specialųjį planą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nenumatoma.

**6. Vykdytojai, įvykdymo terminai**

Molėtų rajono savivaldybės administracijos direktorius teikia Lietuvos Respublikos vidaus reikalų ministerijai. Įvykdymo terminai I–II ketvirtis.

Parengė

Architektūros ir teritorijų

planavimo skyriaus vyr. specialistė

Loreta Guobytė